CELEX: 62017TN0022
Language: et
Date: 2017-01-16 00:00:00
Title: Kohtuasi T-22/17: 16. jaanuaril 2017 esitatud hagi – Portugal versus komisjon

3.4.2017   
            
            
               ET
            
            
               Euroopa Liidu Teataja
            
            
               C 104/49
            
         16. jaanuaril 2017 esitatud hagi – Portugal versus komisjon
   (Kohtuasi T-22/17)
   (2017/C 104/69)
   Kohtumenetluse keel: portugali
   
      Pooled
   
   
      Hageja: Portugali Vabariik (esindajad: L. Inez Fernandes, M. Figueiredo, P. Estêvão ja J. Saraiva de Almeida)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 15. novembri 2016. aasta rakendusotsus (EL) 2016/2018, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (ELT 2016, L 312, lk 26), osas, milles see jätab rahastamisest välja 1 990 810,30 euro suuruse summa seoses kuludega, mille Portugali Vabariik deklareeris meetme „EAFRD maaelu arengu investeering – eraõiguslikud toetusesaajad“ raames majandusaastatel 2010, 2011, 2012, 2013 ja 2014;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjendamiseks esitab hageja kaks väidet.
   
               1.
            
            
               Esimene väide tugineb nõukogu 21. juuni 2005. aasta määruse (EÜ) nr 1290/2005 ühise põllumajanduspoliitika rahastamise kohta (ELT 2005, L 209, lk 1) artikli 31 lõike 4 punkti c) rikkumisele.
            
         
               2.
            
            
               Teine väide tugineb põhjenduste puudumisele. See väide jaguneb kolmeks osaks.
               
                           —
                        
                        
                           Esimeses väiteosas leiab hageja, et komisjon ei ole tõendanud tõsiste ja mõistlike kahtluste olemasolu.
                        
                     
                           —
                        
                        
                           Teises väiteosas leiab hageja, et 23. detsembri 1997. aasta dokumendis VI/5330/97-PT kehtestatud juhised ei ole käesoleval juhul kohaldatavad.
                        
                     
                           —
                        
                        
                           Kolmandas väiteosas märgib hageja, et komisjon ei kvalifitseerinud asjaolusid vastavalt 23. detsembri 1997. aasta dokumendis VI/5330/97-PT ette nähtud tingimustele, mis peavad olema täidetud, et kohaldada finantskorrektsiooni 5 %.